MATADOR Automotive, a.s.
27. 04. 2017
Značka MATADOR bola založená v roku 1905. V tom čase sa spoločnosť zameriavala na výrobu produktov
z gumy. Avšak zlatá éra spoločnosti začala v roku 1950, kedy bol postavený závod na výrobu pneumatík v Púchove. Počas nasledujúcich 50 rokov sa stali jedným z najväčších a najinovatívnejších výrobcov pneumatík v CEE. Rok 2007 bol obzvlášť významným míľnikom v histórii spoločnosti. Gumárenská divízia spoločnosti bola odpredaná spoločnosti Continental AG, čo bolo očividne zásadné rozhodnutie, pretože
za sebou zanechali jednu z najdôležitejších a najúspešnejších kapitol histórie spoločnosti.
Motivovaní dlhodobou tradíciou začali písať nový, úspešný príbeh. Rozhodli sa pre transformáciu spoločnosti z lídra v oblasti produkcie pneumatík na špičkového TIER 1 dodávateľa. Založením MATADOR Automotive Vráble sa v roku 2005 zameranie spoločnosti zmenilo na sériovú výrobu pre automobilový priemysel. O rok neskôr spojili sily so spoločnosťou AUFEER DESIGN a obohatili kompetencie a portfólio
o dizajn a vývoj.
V krátkom časovom horizonte 10 rokov sa stali najväčším súkromne vlastneným slovenským TIER 1 dodávateľom. Dnes je MATADOR Group úspešným dodávateľom pre automobilový priemysel v CEE a nachádza sa v troch európskych krajinách. Vďaka rozsiahlemu spektru služieb, ako aj technologickému vybaveniu si vybudovali pevnú pozíciu na trhu. Verí, že tvrdou prácou, zanietením a inovatívnym myslením sa môžu stať prvou voľbou pre zákazníkov na celom svete.